# אלג'זירה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
לוגו הרשת אלג'זירה

אל ג'זירה (ערבית: الجزيرة, תרגום: "האי") היא רשת שידור טלוויזיונית לוויינית המשדרת בשפה הערבית. מרכז הרשת נמצא בדוחה בירת קטאר.

הרשת קיבלה את תשומת הלב הבינלאומית כאשר שידרה קלטות של הטרוריסט בן לאדן לאחר פיגועי ה-11 בספטמבר ושל בכירים נוספים בארגונו. הרשת מפעילה מספר ערוצים בנוסף לערוץ החדשות הראשי, כגון ערוץ ספורט, ערוץ חי המשדר ועדות וכנסים וערוץ מיוחד לילדים. הרשת הודיעה שבעתיד תפיק ערוץ לדוברי השפה האנגלית. בנוסף לערוצי טלוויזיה מפעילה הרשת מספר אתרי אינטרנט.

## [עריכה] היסטוריה

אלג'זירה טוענת שהיא התחנה העצמאית מבחינה פוליטית במזרח התיכון. מספר צופיה מוערך בכ־50 מיליון צופים ברחבי העולם. הרשת החלה את דרכה עם תקציב של כ־150 מיליון דולר. שהעניק לה אמיר קטאר. הרשת שאפה להתבסס רק על מכירת זמן פרסום, אך ניסיון זה נכשל, בעיקר משום שהבעלים הסעודיים של רשתות שידור ערביות אחרות איימו להפסיק לפרסם חברות שיפרסמו גם באל-ג'זירה. כיום ממומנת הרשת מתקציב של 30 מיליון דולר שמקצה לה אמיר קטאר. יש לרשת גם הכנסות צנועות יחסית מפרסומות.

הרשת החלה לשדר בשנת 1996. רבים מעובדיה של המחלקה לערבית של בי בי סי (רשת השידור הבריטית הציבורית), עברו לאלג'זירה, ביניהם פייסל אל-קאסם שמגיש כיום את אחת התוכניות הפופולריות ביותר של הרשת, הכיוון ההפוך. הרשת ניסתה להגדיל את מספר צופיה בעזרת הצגת תכנים שנויים במחלוקת בנוגע לממשלות המפרץ הפרסי, יחסי סוריה עם לבנון והרשות השופטת במצרים. שידור הקלטות של בין לאדן ואל קעידה הם שנתנו את הדחיפה המשמעותית לרשת, והגדילו את שיעורי הצפייה שלה.

רשת אל-ג'זירה חוללה שינוי דרמטי במפת ערוצי השידור הערביים. היא שברה את המונופול שהיה לערב הסעודית על ערוצי הלוויין הכלל-ערביים, והעלתה על סדר היום סוגיות מעוררות מחלוקת ובלתי-נעימות למנהיגים הערבים. לרשת אל-ג'זירה קמו רשתות מתחרות, החשובה שבהן היא רשת אל-ערביה ("הערבית"). רשת נוספת שהוקמה כתחרות לאל-ג'זירה היא אל-אח'באריה ("החדשותית"). ממשלת ארצות הברית שהייתה מודאגת מהפופולריות הרבה של אל-ג'זירה, ומהסיקורים הביקורתיים שלה למלחמה באפגניסטאן ובעיראק, הקימה את רשת אל-חורה ("החופשית") בשפה הערבית.

## [עריכה] אל-ג'זירה וישראל

אל-ג'זירה מסקרת את ישראל באופן ביקורתי מאוד, אבל אינה נרתעת מריאיונות עם בכירים בממשלת ישראל ועם קצינים בצה"ל. מדיניות זו עוררה ביקורת בקרב צופים רבים. לרשת יש כמה כתבים בישראל, אחד מהם - אליאס כראם (إلياس كرام) - הוא ערבי ישראלי. כראם הוא בוגר אוניברסיטת חיפה והיה עורך בעיתון הערבי-הישראלי כל אל-ערב.

מדיניות הסיקור של אל-ג'זירה כלפי ישראל מודגמת בפרופיל של אליאס כראם באתר האינטרנט של הרשת [1]. כראם מוצג כמי שנולד בפלסטין ב-1977, ולאומיותו מוגדרת "פלסטינית", אולם בתיאור תפקידו כתוב שהוא כתב אל-ג'זירה בצפון ישראל. מבחינת המינוח המקובל באל-ג'זירה, ישראל היא ישות קיימת ומוכרת, אולם יש רתיעה מהגדרת אחד הכתבים שלהם כישראלי.

אלג'זירה הקימה חטיבה בשפה האנגלית, שנועדה בין היתר להראות את ישראל לעולם מנקודת המבט המזרח תיכונית.

## [עריכה] קישורים חיצוניים

- אתר אלג'זירה בערבית
- אתר אלג'זירה באנגלית
- אלג'זירה כמשל לחברה הערבית, ד"ר יוחאי סלע, "אתר אומדיה"
- דודו ברקן, אלג'זירה באנגלית – חזית חדשה לישראל?, באתר "אומדיה"

מקור: http://he.wikipedia.org../../../%D7%90/%D7%9C/%D7%92/%D7%90%D7%9C%D7%92%27%D7%96%D7%99%D7%A8%D7%94.html

קטגוריות: ערוצי טלוויזיה | קטאר

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Česky
- Dansk
- Deutsch
- Ελληνικά
- Esperanto
- Español
- Français
- Galego
- Bahasa Indonesia
- Ido
- Italiano
- 日本語
- 한국어
- Lëtzebuergesch
- Lietuvių
- Nederlands
- Norsk (bokmål)
- Polski
- Português
- Simple English
- Svenska
- Walon
- 中文